Milvi Hirvlaane

Milvi Jalas-Hirvlaane (sündinud 4. aprillil 1936 Kanepis) on eesti ajaloolane. 

Ta on uurinud peamiselt Eesti kultuuri- ja kodulugu, keskendudes enda kodukandile Kanepile ja Vana-Võromaale. Lisaks on ta uurinud ka Tartu Ülikooli ja baltsisaksa kultuurilugu.

 Elukäik 

Milvi Hirvlaane on lõpetanud Kanepi 7-klassilise Kooli. Seejärel läks ta õppima Võru 1. Keskkooli, kuid samal ajal rajati Põlva rajoon ning seal avati samuti keskkool, kus nappis õpilasi ning Milvi Hirvlaane kutsuti sinna õppima. Töötas ta Tilsi lastekodus kasvatajana ning teenitud raha eest läks ta õppima Tallinna kultuurhariduskooli. Selle lõpetamise järel töötas ta Paides ning aastaid hiljem lõpetas ta Tartus kaugõppes ajaloo-keeleteaduskonna (1972)."Milvi Hirvlaane Kanepi kihelkonnale elatud elu" Lõuna-Eesti koduleht. (Külastatud 08.12.2021) Ajaloo kandidaaditöö kaitses ta 1980. aastal samuti Tartu Riiklikus Ülikoolis Kanepi kihelkonna kultuuriloo teemal. 

Seejärel töötas Tartu Riiklikus Ülikoolis ajalookomisjoni teadusliku sekretärina, kõrgkooli labori juhatajana ning vanemteadurina ülikooli ajaloo uurimises kuni 1996. aastani.Kanepi Teataja „Milvi Hirvlaane”. Nr 4 (102), 01.04.2016, lk 2.  

Milvi Hirvlaane on aidanud kaasa Jakob Hurda nimelise Põlva Rahvahariduse Seltsi trükiste ettevalmistamiselHanson, Raimu. „Rahvuskultuuri auhinna laureaadid saavad 8000 krooni“. Postimees, 14. mai 2003. (Külastatud 08.12.2021) ning tegutseb ka Kanepi Laulu SeltsisJalas, Marju. „Meie Milvi Hirvlaane 85”. Lõunaleht, 08.04.2021. (Külastatud 08.12.2021).

 Teoseid 

Milvi Hirvlaane on koostanud mitu Ferdinand von Wrangelli sünniaastapäevale pühendatud ettekannete kogumikku (1996, 1997 (2), 2001).

 „Põlva Keskkooli esimese lennu kroonika“ (1999)
 „Kanepi hariduselu lätetel“ (2000)
 „Johann Philipp von Roth“ (2000)
 „Kanepi kihelkond 325“ (2000)
 „Kanepi kool läbi kahe sajandi“ (2004)
 „Põlva Ühisgümnaasium ajast aega“ (2005)
 „425 – Kanepi esmamainimisest Kanapieza külana; Kanepi kihelkonna kultuuriloolised kalendrid 2007 ja 2008“ (2007)
 „Minu Kanepi“ (2009)
 „Erastvere raamat“ (2019)
 „Kanepi Vabatahtliku Tuletõrje Selts 100“ (2021)

 Tunnustus 

 2003 – Jakob Hurda nimelise rahvuskultuuri preemia laureaatJakob Hurda nimeline Põlva Rahvahariduse Seltsi koduleht. Rahvuskultuuri auhind. (Külastatud 08.12.2021) 
 2013 – Kanepi valla aukodanikKanepi Teataja. „Milvi Hirvlaane – Kanepi valla aukodanik”. 2014, nr 7 (86), veebruar, lk 1.

 Isiklikku 

Milvi Hirvlaane sündis Voldemar ja Alma-Adeele Jalase neljalapselise pere ainsa tütrena. Tal on poeg Mehis.

Viited

 Välislingid 

 Kanepi valla koduleht.  Valla aukodanikud..
 Põlvamaa veebileht.  „Ilmus Milvi Hirvlaane "Erastvere raamat"". 16.07.2019.
 Rahman, Jan.  „Kanepi kroonik Hirvlaane Milvi".. Uma Leht, nr 498, 07.10.2021.

Kategooria:Eesti ajaloolased
Kategooria:Tartu Ülikooli ajaloo-keeleteaduskonna vilistlased
Kategooria:Eesti kultuuriloolased
Kategooria:Eesti koduloolased
Kategooria:Sündinud 1936